S-4929/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur K-kk-þgf F-kk-þgf G-kk-þgf, kt. [...], [...], Reykjavík, fyrir brot gegn lögum um ávana- og fíkniefni með því að hafa, föstudaginn 21. janúar 2022, í iðnaðarbili nr. [...]að [...]í Reykjavík, haft í vörslum sínum 4 kannabisplöntur, 658,78 gaf maríhúana og 5 stykki af LSD og hafa um nokkurt skeið fram til þess dags ræktað greindar plöntur sem lögregla fann við leit í húsnæðinu.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 4 kannabisplöntum, 658,78 gaf maríhúana, 5 stykkjum af LSD, þremur straumbreytum, þremur kolasíum, sjö lömpum, fimm viftum, þremur tímarofum og tveimur hitamælum, allt samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 31. ágúst 2023, gekkst ákærði undir greiðslu sektar með dómi Héraðsdóms Norðurlands Vestra[...] 2019 fyrir brot gegn lögum um ávana- og fíkniefni. Með dómi Héraðsdóms Suðurlands [...] 2019 var ákærða gert að sæta fangelsi í 30 daga fyrir brot gegn lögum um ávana- og fíkniefni. Þá gekkst ákærði undir greiðslu sektar með viðurlagaákvörðun hjá Héraðsdómi Reykjavíkur [...] 2020, meðal annars fyrir brot gegn lögum um ávana-og fíkniefni. Að öðru leyti kemur sakaferill ákærða ekki til skoðunar.

Við ákvörðun refsingar í máli þessu verður því lagttil grundvallar að ákærði hafinú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um brot gegn lögum um ávana- og fíkniefninr. 65/1974.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940. Þá lagði hann fram gögn sem sýna að hann hafi gert reka að því að bæta ráð sitt og hefur verið í meðferð sl. 6 mánuði.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 60 daga fangelsi. Með hliðsjón af sakaferli þykir ekki tilefni til að skilorðsbinda refsinguna.

Þá er með vísan til lagaákvæða í ákæru gerð upptæk 4 kannabisplöntur, 658,78 gaf maríhúana, 5 stykki af LSD, þrír straumbreytar, þrjár kola síur, sjö lampar, fimm viftur, þrír tímarofar og tveir hitamælar.

Ákærði greiði 98.015 krónur í sakarkostnað.

Af hálfu ákæruvaldsins flutti málið J-kk-nf K-kk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, K-kk-nf F-kk-nf G-kk-nf, sæti fangelsi í 60 daga.

Ákærði sæti upptöku á 4 kannabisplöntum, 658,78 gaf maríhúana, 5 stykkjum af LSD, þremur straumbreytum, þremur kolasíum, sjö lömpum, fimm viftum, þremur tímarofum og tveimur hitamælum.

Ákærði greiði 98.015 krónur í sakarkostnað.

B-kvk-nf K-kvk-nf